Diari Oficial de la Generalitat Valenciana


Sumari del DOGV 5550, del 06-07-2007 (2007/8545)

Informació pública d'aprovació del Proyecto d'Urbanització del Sector PP-32 Bulevar 2 del Pla General d'Ordenació Urbana de la Vila Joiosa.
-------------------------------------------------------------------------------------------------------------------------------------------

### Dades del document

Número de DOGV
:   5550

Data del DOGV
:   06-07-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/8545


Data del document
:   14-06-2007

Organisme emissor
:   Ajuntament de la Vila Joiosa

Tipus de document
:   Informació Pública

Descriptors 

:   * Vila Joiosa, la
    * pla d'urbanisme
    * administració local

Informació pública d'aprovació del Proyecto d'Urbanització del Sector PP-32 Bulevar 2 del Pla General d'Ordenació Urbana de la Vila Joiosa. [2007/8545]  
D'acord amb el que establix l'article 346 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, en relació amb l'article 152 de la Llei Urbanística Valenciana, mitjançant este escrit es fa públic que l'alcalde ha dictat la Resolució número 1746, el 24 de maig de 2007, que expressa literalment:   
"Vist el projecte d'urbanització modificat presentat el 21 de maig de 2007 amb registre d'entrada 7460, per Rafael Vallcanera Bixquert en nom d'Infranostrum SL,   
Vist, l'informe tècnic emés per l'enginyer de Camins, Canals i Ports, de 23 de maig de 2007, que literalment expressa:   
Amb data 5 de gener de 2004 s'acorda la programació del sector PP-32 d'acord amb l'alternativa tècnica presentada per la mercantil Infranostrum SL, designant com a agent urbanitzador a la mercantil Infranostrum SL.  
Amb data 7 de juliol de 2006, RE 8.771, Rafael Vallcanera Bixquert en representació de la mercantil Infranostrum SL, presenta Pla Parcial del Sector PP-32 Bulevard 2, ajustat a les determinacions derivades d'acords i actes previs.  
Amb data 15 de febrer de 2007 el Ple, en sessió ordinària va adoptar entre altres l'acord d'aprovació del Pla Parcial del Sector PP-32 del Pla General d'Ordenació Urbana de Vila Joiosa.  
Amb data 9 de març de 2007, RE 3.521, Rafael Vallcanera Bixquert en representació de la mercantil Infranostrum SL, presenta el projecte d'urbanització i projecte de reparcel·lació del Sector PP-32 Bulevard 2.  
Amb data 11 de maig de 2007 i registre d'entrada número 6.993 es presenta un escrit de Rafael Vallcanera Bixquert en representació de la mercantil Infranostrum, SL, amb el que es presenten actes de protocol·lització i exposició al públic dels projectes d'urbanització i reparcel·lació del sector PP-32, sense que s'hagen registrat al·legacions al projecte d'urbanització.  
Amb data 15 de maig de 2007 s'emet un informe per qui subscriu en el que s'assenyalen una sèrie de modificacions i esmenes a introduir en el projecte d'urbanització.  
Amb data 21 de maig del 2007, RE 7.460, Rafael Vallcanera Bixquert en representació de la mercantil Infranostrum SL presenta un projecte d'urbanització modificat, amb data redacció maig del 2007.  
Vista la qual cosa el tècnic que subscriu informa:  
1. Que les deficiències assenyalades en l'informe de 15 de maig de 2007 han sigut esmenades en el projecte amb data redacció maig de 2007.  
2. Que es considera oportú establir les següents condicions de caràcter general a tindre en compte tant en la fase prèvia a l'inici de les obres i durant la fase d'execució:  
a. De forma prèvia a la firma de l'acta de replantejament (inici de les obres):  
- Es considera estudiada i resolta la connexió a la xarxa elèctrica general de l'empresa subministradora i que tots els costos derivats d'ella (tant d'obres com de gestió) es troben inclosos en el pressupost del projecte. Es considera per tant que l'agent urbanitzador ha resolt i concretat amb Iberdrola les condicions de subministrament i connexió per a la urbanització, i que les dites condicions estan previstes en el projecte de construcció, així com de qualsevol altre servici.  
- L'empresa constructora de les obres presentarà de forma prèvia a la firma de l'acta de replantejament, Pla de Control de Qualitat per a les obres, incloent també aquelles proves específiques de la xarxa d'abastiment (proves de càrrega, neteja i desinfecció), sanejament (inspecció amb cambra), xarxes elèctriques i d'enllumenat (radar, etc) i totes les proves o assajos necessaris per a la correcta recepció de les obres, que serà valorat per un import no superior a l'1% del PEM de les obres d'urbanització, corrent el contractista adjudicatari amb les despeses de dites proves o assajos segons el plec de prescripcions tècniques particulars. Este Pla de Control de Qualitat comptarà amb l'aprovació del director de les obres.  
- S'entregarà de forma prèvia a la firma de l'acta de replantejament de les obres pla d'obres definitiu, subscrit per l'empresa contractista de les obres.  
- S'acordarà amb els servicis tècnics municipals al data de firma de l'acta de comprovació del replantejament de les obres, que comptarà amb firma del representant de l'administració.  
b. Durant la fase d'execució de les obres:  
- En el termini de 10 dies comptats a partir de la firma de l'acta de replantejament el director de les obres haurà de presentar:  
1. Designació de coordinador de seguretat i salut durant l'execució de les obres.  
2. Designació del director de les obres.  
3. Programa d'obres, amb indicació de terminis parcials i totals.  
4. Pla de seguretat i salut laboral amb l'informe d'aprovació del coordinador de seguretat i salut durant l'execució de les obres.  
5. Còpia de l'acta de replantejament i inici de les obres.  
- A petició dels servicis tècnics municipals el director de les obres haurà de presentar amb periodicitat mensual la documentació següent:  
1. Fotocòpia del llibre d'ordes.  
2. Descripció d'obres executades.  
3. Resum del control de qualitat realitzat.  
4. Incidències ocorregudes durant el mes.  
5. Seguiment del Pla de Seguretat i Salut Laboral.  
6. Certificació mensuals i mesuraments desglossats a origen.  
7. Reportatge fotogràfic de l'estat d'execució de les obres.  
- La inspecció municipal es realitzarà quan els servicis tècnics ho consideren oportú. Es podrà concertar una visita setmanal conjunta a les obres, en les quals haurà d'estar present un representant de la direcció facultativa i un altre de l'empresa contractista de les obres.  
- A l'inici de les obres s'haurà de comunicar a l'ajuntament les dades de l'encarregat i/o cap d'obra que hi romandrà durant la totalitat de l'execució de les obres contínuament i serà l'interlocutor vàlid per a les ordes que amb caràcter urgent se li requerisca.  
- Al final de les obres es presentarà projecte final d'obra, segons les obres realment executades.   
- Les tapes de pous de registre i arquetes dels servicis públics comptaran amb inscripció específica (nom de servici i escut municipal), i comptaran amb aprovació prèvia dels servicis tècnics municipals. Les tapes de pou de registre comptaran amb sistema amortidor de soroll.  
- Tot el mobiliari urbà a instal·lar en la urbanització així com les lluminàries i resta d'elements de servicis viaris podran ser objecte de revisió i modificació durant l'execució de les obres, havent de ser aprovats pels servicis tècnics municipals.  
En conseqüència, el tècnic que subscriu proposa aprovar el Projecte d'Urbanització del Sector PP-32 Bulevard 2, terme municipal de la Vila Joiosa (Alacant), de data de redacció maig de 2007, amb les condicions anteriorment exposades per a la fase prèvia a l'inici de les obres i per a la fase d'execució.  
No obstant la corporació, amb el seu criteri superior, decidirà.  
Atés l'article 21.1-j de la Llei 7/1985, Reguladora de les Bases de Règim Local, amb la modificació introduïda per la Llei 11/1999, correspon a l'alcalde-president de la corporació, la competència per a l'aprovació dels projectes d'urbanització i de reparcel·lació, sent possible la seua delegació en la comissió de govern, tal com establix l'article 21.3 de l'esmentada llei.  
Atés el Decret d'Alcaldia número 1362/1999 per mitjà del qual es va delegar a favor de la comissió de govern la competència relativa a l'aprovació dels instruments de gestió urbanística i dels projectes d'urbanització.  
Atés, l'article 14 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú, que literalment expressa:   
"1. Els òrgans superiors podran avocar per a sí el coneixement d'un assumpte la resolució del qual corresponga ordinàriament o per delegació als seus òrgans administratius dependents, quan circumstància d'índole tècnica, econòmica, social, jurídica o territorial ho facen convenient. En els supòsits de delegació de competències en òrgans no jeràrquicament dependents, el coneixement d'un assumpte podrà ser avocat únicament per l'òrgan delegatori.  
2. En tot cas, l'avocació es realitzarà mitjançant un acord motivat que haurà de ser notificat als interessats en el procediment, si els hi haguera, amb anterioritat a la resolució final que es dicte.  
Contra l'acord d'avocació no podrà interposar-se cap recurs, encara que podrà impugnar-se en el recurs que, si és el cas, s'interpose contra la resolució del procediment."  
Per la qual cosa resolc:  
Primer. Avocar la competència per a la resolució del present assumpte atribuïda a la Junta de Govern per raons d'urgència. Esta avocació té caràcter particular sense que tinga efectes a altres pressupostos de fet.  
Segon. Aprovar el projecte d'urbanització del Sector PP-32 Bulevard 2 presentat el 21 de maig de 2007 amb registre d'entrada 7460, per la mercantil Infranostrum SL, amb les condicions exposades per a la fase prèvia a l'inici de les obres i per a la fase d'execució."  
Contra la present resolució, i únicament respecte d'aquells interessats que no hagen sigut notificats en la forma prevista en la llei, es podrà interposar amb caràcter potestatiu el recurs de reposició davant del mateix òrgan, en el termini d'un mes a partir de la publicació del present edicte en el Diari Oficial de la Comunitat Valenciana, de conformitat amb el que establix l'article 107 de la Llei de Règim Jurídic de les Administracions Públiques i Procediment Administratiu Comú. Al propi temps i de conformitat amb allò que s'ha establit amb l'article 10.25 i concordants de la Llei 29/1998, de 13 de juliol, reguladora de la Jurisdicció contenciosa administrativa, podrà interposar-se un recurs contenciós administratiu en el termini de dos mesos a partir de la publicació del present edicte en el Diari Oficial de la Comunitat Valenciana davant del Jutjat contenciós administratiu d'Alacant. Durant el mes d'agost no correrà el termini per a interposar recurs contenciós administratiu. Això sense perjudici de la interposició de qualsevol altre que s'estime procedent.   
Cosa que faig pública als efectes oportuns.  
La Vila Joiosa, 14 de juny de 2007.- El regidor delegat d'Urbanisme i Nucli històric: Amadeo Sánchez Martínez .